b'\n_START_ARTICLE_\nIBM Roadrunner\n_START_PARAGRAPH_\nRoadrunner yra superkompiuteris, kur\xc4\xaf IBM pastat\xc4\x97 Los Alamos Nacionalin\xc4\x97je Laboratorijoje, Naujojoje Meksikoje, JAV. \xc5\xa0is grei\xc4\x8diausias pasaulio kompiuteris, 133 milijon\xc5\xb3 doleri\xc5\xb3 kainav\xc4\x99s Roadrunner, yra skirtas pasiekti 1,7 petaflop\xc5\xb3 grei\xc4\x8diui. Kol kas did\xc5\xbeiausias jo pasiektas greitis yra 1.026 petaflopo, Roadrunner yra vienintelis i\xc5\xa1 superkompiuteri\xc5\xb3, i\xc5\xa1laikiusi\xc5\xb3 LINPACK 1 petaflopo test\xc4\x85. \xc5\xa0is kompiuteris yra sud\xc4\x97tas i\xc5\xa1 daugyb\xc4\x97s atskir\xc5\xb3 dali\xc5\xb3, kuriose buvo pritaikyta daug naujausi\xc5\xb3 dien\xc5\xb3 pasiekim\xc5\xb3 ir technologij\xc5\xb3._NEWLINE_IBM kompiuter\xc4\xaf pagamino JAV Energetikos Departamento ir Nacionalin\xc4\x97s Branduolin\xc4\x97s Apsaugos Administracijos reikm\xc4\x97ms. Tai hibridinis kompiuteris su daugiau kaip 12,960 IBM PowerXCell 8i ir 6,480 AMD Opteron dvigubos \xc5\xa1erdies procesoriais, specialiai sukurtais a\xc5\xa1menininiais serveri\xc5\xb3 blokais, tarpusavyje sujungtais InfiniBand technologija. Superkompiuteris naudoja Red Hat Enterprise Linux ir Fedora operacines sistemas, kurios abi yra suderintos su xCAT paskirstytojo skai\xc4\x8diavimo programine \xc4\xafranga. Jis u\xc5\xbeima ma\xc5\xbedaug 560 m\xc2\xb2, 2008 metais prad\xc4\x97jo atlikin\xc4\x97ti skai\xc4\x8diavimus._NEWLINE_JAV Energetikos Departamentas planuoja kompiuteriu simuliuoti branduolini\xc5\xb3 u\xc5\xbetais\xc5\xb3 skilimo am\xc5\xbei\xc5\xb3 tam, kad JAV branduolinis arsenalas b\xc5\xabt\xc5\xb3 saugus ir patikimas naudoti. Taip pat Roadrunner bus naudojamas mokslo, finans\xc5\xb3 ir aeronautikos skai\xc4\x8diavimams atlikti.'